**ROZSAH HODNOTENIA**

**strategického dokumentu „****Stratégia rozvoja zdravotnej starostlivosti na roky 2022-2026“ posudzovanému podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.**

Bratislavský samosprávny kraj, ktorý je zároveň obstarávateľom strategického dokumentu Stratégia rozvoja zdravotnej starostlivosti na roky 2022-2026 informuje verejnosť, že rozsah hodnotenia predmetného dokumentu je sprístupnený na webovom sídle Ministerstva životného prostredia Slovenskej republiky: <https://www.enviroportal.sk/sk/eia/detail/strategia-rozvoja-zdravotnej-starostlivosti-v-bratislavskom-samospravn>.

Stanoviská verejnosti k rozsahu hodnotenia Stratégie rozvoja zdravotnej starostlivosti na roky 2022-2026 posudzovanej podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov je možné predkladať najneskôr **do 10 dní, t. j. do 23. októbra 2021** od jeho zverejnenia na adresu:

**Okresný úrad Bratislava**

**odbor starostlivosti o životné prostredie**

**oddelenie ochrany prírody a vybraných zložiek životného prostredia kraja**

**Tomášikova 46**

**832 05 Bratislava 3**

Pripomienky k rozsahu hodnotenia rozvoja zdravotnej starostlivosti na roky 2022-2026 prosíme zasielať okrem písomnej aj v elektronickej forme na e-mail: jana.malikova@minv.sk s uvedením listu číslo OU-BA-OSZP1-2021/071991-014.

Konzultácie podľa § 63 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov je možné uskutočniť počas celého procesu posudzovania vplyvov strategického dokumentu na Okresnom úrade Bratislava, odbore starostlivosti o životné prostredie, oddelení ochrany prírody a vybraných zložiek životného prostredia kraja, Tomášikova 46, 832 05 Bratislava 3, v pracovných dňoch počas úradných hodín (termín konzultácie odporúčame dohodnúť vopred telefonicky – 0961 046 685, alebo e-mailom jana.malikova@minv.sk).

Do strategického dokumentu je možno nahliadnuť na Odbore zdravotníctva Bratislavského samosprávneho kraja v dohodnutom termíne.

MUDr. Tomáš Szalay, PhD

 riaditeľ OZ BSK

Vyvesené dňa: 14.10.2021